Kokoomuksen kansanedustaja Alexander Stubb on närkästynyt, että hänen poissaolojaan eduskunnan täyistunnoista on syynätty mediassa.

Kokoomuksen kansanedustaja Alexander Stubb on närkästynyt, että hänen poissaolojaan eduskunnan täyistunnoista on syynätty mediassa.

Uusi Suomi kummasteli keskiviikkona Stubbin poissaoloja eduskunnan täysistunnoista.

Stubb perustelee poissaolojaan sillä, että on pyrkinyt pitämään

"

Suomen lippua korkealla kansainvälisillä foorumeilla

"

.

Kokoomuksen kansanedustaja Alexander Stubb on närkästynyt, että hänen poissaolojaan eduskunnan täysistunnoista on syynätty mediassa. JENNI GÄSTGIVAR

Stubb kirjoittaa asiasta Facebook-sivuillaan vastauksena Uuden Suomen julkaisemaan juttuun.

Uusi Suomi kummasteli keskiviikkona sitä, että Stubbilla on tänä syksynä ollut huomattavan paljon poissaoloja eduskunnan täysistunnoista.

Eduskunnassa on kesän jälkeen pidetty 32 täysistuntoa, mutta Stubb on ollut paikalla vain 17 kertaa. Hän ei ole käyttänyt näissä istunnoissa yhtään puheenvuoroa.

Poissaolojen syyksi on merkitty " muu poissaolo " , joten kysymys ei ole ollut sairaudesta.

Stubb selventää poissaolojaan pitkähköllä Facebook-viestillään. Hänen mukaansa poissaolot johtuvat pyrkimyksestä pitää " Suomen lippua mahdollisimman korkealla kansainvälisillä foorumeilla " .

- Suurimmasta osasta joudumme eduskuntatyön takia kieltäytymään, mutta on myös tilaisuuksia, joihin kannattaa ilman muuta mennä puhumaan ja kuuntelemaan, hän perustelee.

Stubb luettelee viestissään liudan ulkomaisia kaupunkeja, joissa hän on viime aikoina vieraillut. Hän muistuttaa, että kertoo matkoistaan avoimesti myös sosiaalisessa mediassa.

Kysymys on hänen mukaansa vaikeista valinnoista.

- Pidän tärkeänä, että Suomen ääni kuuluu kansainvälisillä foorumeilla. Pidän yhtä tärkeänä, että meillä täällä koto-Suomessa on tuntosarvet siitä, mitä maailmassa tapahtuu, Stubb toteaa.

Hän kirjoittaa yrittävänsä parhaansa, että löytäisi ulkomaanmatkojen ja eduskuntatyön suhteen sopivan tasapainon.

- Toivottavasti tämä selventää tuota juttua, hän kirjoittaa lopuksi.